Symmetry454

Symmetry454 (Sym454) je predlog za reformu gregorijanskog kalendara. To je večni solarni kalendar koji zadržava tradicionalnu 7-dnevnu nedelju/tjedan, ima simetrične i jednake kvartale (tromesečja) a svaki mesec počinje ponedeljkom.

Godina po Symmetry454 kalendaru 
Predloženi kalendar izgleda ovako:

(Poslednjih 7 dana decembra/prosinca (sivo) su interkalirani dani koji se dodaju samo na kraj prestupne godine)

Ideja da meseci imaju 4 ili 5 celih sedmica nije nova, predlagali su je 1970-ih Chris Carrier za Bonavijski građanski kalendar i Joseph Shteinberg za njegov "Calendar Without Split Weeks"© ("Kalendar bez podeljenih nedelja/tjedana"). Dok prvi kalendar ima 5+4+4 sedmice u kvartalu a drugi 4+4+5, kalendar Symmetry454 ima simetrično raspodeljene 4+5+4 sedmice, po čemu je i nazvan (obratite pažnju da nema razmaka između "Symmetry" i "454"). 
Jednoliki kvartali su dobri za poslovne svrhe jer pomažu u fiskalnom planiranju i analizi.
Svi meseci imaju ceo broj sedmica, tako da nijedan mesec nema delimičnu sedmicu. Svaki dan u mesecu pada na isti dan sedmice u svim mesecima.
Time su svi praznici, rođendani, godišnjice itd. trajno fiksirani, kao i redni brojevi dana i sedmica unutar godine.

Pravilo za prestupnu godinu 

Za razliku od Svetskog kalendara (The World Calendar©) ili Međunarodnog fiksnog kalendara (poznatog i kao 13-mesečni kalendar), ovde nema pojedinačno zakazanih interkalacionih "praznih" dana, koji su izvan tradicionalnog sedmičnog ciklusa (i koji bi doveli do razlaza između kalendarskog i tradicionalnog dana u nedelji/tjednu). Usklađivanje sedmičnog ciklusa sa danom Nove godine se umesto toga vrši korišćenjem prestupne sedmice, koja se dodaje svakih 6 ili 5 godina. U prestupnim godinama decembar/prosinac postaje 5-nedeljni mesec. Prestupna sedmica je pokazana sivim tekstom u gore prikazanoj kalendarskoj godini.

Preferirano pravilo za prestupnu godinu u Symmetry454 se zasniva na ciklusu od 293 godine koji ima 52 prestupne godine, što jednolikije raspoređene:

Godina je prestupna ako je ostatak deljenja (52×godina +166)/293 manji od 52. 

Aritmetika ovog izraza izaziva prestupne godine u subciklusima od (6+6+5)=17 godina ili (6+5)=11 godina, koji se zatim grupišu u 4×(17+17+17+11) + (17+17+11) = 4×62 + 45 = 293 godine.

Ovakav ciklus (označen sa 52/293) daje trajanje prosečne kalendarske godine od 365+71/293 dana , tj. 365 dana, 5 sati, 48 minuta i oko 56,5 sekundi, što je namerno malo kraće od današnje srednje tropske godine od 365 dana, 5 sati, 49 minuta, 0 sekundi (srednje sunčevo vreme).

Kalendarska aritmetika 
Kalendarski kalkulator Kalendis (vidi Spoljne poveznice dole) prikazuje kalendar Symmetry454 i pretvara datume između ovog i raznih drugih kalendara. 

Aritmetika kalendara je u potpunosti dokumentovana i stavljena u javni domen za besplatnu primenu na kompjuterima. 

Zvanično Symmetry454 teče od 1. januara/siječnja 2005, prve Nove godine od njegovog nastanka, mada se smatra da je retroaktivno krenuo 1. januara/siječnja 1. godine n.e. (kao i Gregorijanski kalendar).

Uskrs na fiksni datum 
Na osnovu analize učestalosti raspodele gregorijanskog ili astronomskog Uskrsa, predloženo je da nedelja, 7. april/travanj po Symmetry454 kalendaru bude fiksni dan Uskrsa. Pošto nedelja može biti samo dan deljiv sa 7, malo je dana na koji može pasti Uskrs. Tri datuma sa najvećom učestanošću su 28. mart/ožujak, te 7. i 14. april/travanj. Izborom srednjeg datuma, 7. aprila/travnja, Uskrs bi bio fiksiran na svojoj medijanskoj poziciji unutar svog opsega raspodele.

Spoljne poveznice 
(na engleskom)
 Kalendar Symmetry454 (pune specifikacije, FAQ, aritmetika)
 Kalendis kalendarski kalkulator (freeware)
 Dužine godišnjih doba (analiza numeričke integracije)
 Studije pravila prestupne godine solarnog kalendara (zašto je data prednost pravilu 52/293)

Reference izvornika 
 "Designs for a new year", in the "Innovators" section of the Toronto Star newspaper, Friday, December 24, 2004, page A3, by reporter Peter Gorrie.
 "Star Trek Math Inspires Calendar Reform", Discovery Channel, Thursday, December 30, 2004, by Jennifer Viegas, Discovery News.

Kalendari
Predloženi kalendari
Kalendari sa prestupnom sedmicom